**Ehituspoe kaupade ostmine**

**Viitenumber: 287634**

**Lisa 1 Tehniline kirjeldus.**

1. Käesoleva riigihanke tulemusel sõlmitava raamlepingu esemeks on ehituspoe kaupade ja teenuste (va ehitustööd), edaspidi kaup, vajaduspõhine ostmine kogu Eesti piirides asuvatest edukate pakkujate kauplustest, e-posti teel ja/või e-poest. Raamleping sõlmitakse tähtajaga kuni 31.12.2028.
2. Hankija sõlmib raamlepingu kõigi edukaks tunnistatud pakkumuse esitanud pakkujatega.
3. Raamlepingu täitmine toimub ostja poolt ostu sooritamisega (tellimuse esitamisega). Tellimuste tegemisel on ostjal õigus valida sobiv raamlepingupartner, lähtudes oma konkreetsetest vajadustest ja tellimuse esitamise hetkel oluliseks peetavatest asjaoludest. Nendeks asjaoludeks võivad muu hulgas olla: tarne- või teeninduspiirkond, pakkuja geograafiline asukoht, kauba või teenuse hetke kättesaadavus, tarnekiirus, hind, kvaliteet, vastavus tehnilistele nõuetele, varasem koostöökogemus, pakkuja võimekus reageerida lühikese etteteatamisajaga, keskkonnakaalutlused või muud objektiivsed ja põhjendatud kaalutlused, mis tagavad ostja vajaduste parima rahuldamise.
4. Ostjal ei ole kohustust jagada tellimusi kõigi raamlepingupartnerite vahel võrdselt või mingis kindlas järjekorras. Kui valitud raamlepingupartner ei ole võimeline konkreetset tellimust täitma, on ostjal õigus pöörduda mõne muu raamlepingupartneri poole. Ostjal on õigus teha valik igakordse ostu puhul eraldi, ilma eelnevalt kehtestatud jagamise või rotatsiooni põhimõtteta, tagades siiski, et valik tehakse läbipaistvalt ja objektiivselt põhjendatuna.
5. Kaupade ostmise õigus on RMK töötajatel ainult isikut tõendava dokumendi alusel, kellele on antud vastavasisuline volitus.
6. Hankija soovib kaupu osta/tellida üle kogu Eesti.
7. Pakkumuse esitamiseks peab pakkujal olema Eestis vähemalt üks kauplus, kus müüakse riigihanke esemeks olevaid kaupu. Kaupluse all peab hankija silmas pakkuja füüsilist kauplemiskohta, milles püsivalt tegeletakse ehituspoe kaupade müügiks pakkumisega ning mille tootevalikus on vähemalt punktis 8 loetletud kategooriatesse kuuluvad kaubad. Juhul kui pakkujal on ka e-pood, esitab pakkuja ka e-poe andmed.
8. Ostetavate kaupade üldine loetelu on toodud järgmises tabelis.

|  |  |  |
| --- | --- | --- |
| **Jrk. nr** | **Tootegrupp** | **Tootegrupi kirjeldus** |
| 1 | Rauakaubad | Poldid, mutrid, seibid, needid, naelad, kruvid, kinnitusvahendid, trossid, ukse-, akna- ja mööblitarvikud |
| 2 | Aiakaubad | Aiatehnika-tööriistad v.a. profitooted, rehad, labidad, oksakäärid, kiinid, ämbrid, harjad, selgpritsid, kastmisvoolikud, -pritsid, -tarvikud, mullad, turbad, multšid, väetised. Istutuspotid ja -ümbrised. Akud. Koormakatted. Putukatõrjevahendid |
| 3 | Elektrikaubad | Elektrilised kütte– ja ventilatsiooniseadmed, kodumasinad ja seadmed, valgustid- ja valgusallikad, kaablid, pikendusjuhtmed. |
| 4 | Kodu ja sisustuskaubad | Kodumasinad, tarbekeemia, koristus- ja majapidamisvahendid ning tarvikud, ladustamis- ja säilitamistarbed. Patareid. |
| 5 | Santehnika | Sanitaarruumi sisustus ja furnituur, abimaterjalid ja tarvikud, segistid, veevarustustorud ja –tarvikud, kanalisatsioon, kütteseadmed, pumbad, veemõõtjad. |
| 6 | Siseviimistlus | Põrandakatted, seinakatted, laekatted, keraamilised plaadid, värvid, segud ja tarvikud, puidukaitsevahendid, maalritarbed, liimid, lakid, lahustid, hermeetikud ja silikoonid, hooldusvahendid, hüdroisolatsioonid, liistud ja tarvikud. |
| 7 | Tööriistad ja tehnika | Elektrilised tööriistad, gaasitööriistad, käsitööriistad - kruvikeerajad, mutrivõtmed, viilid, kobad, näpitsad, tangid, ehitusnoad, rasplid, mõõteriistad - digiloodid, loodid, rihtlatid, redelid, suruõhutööriistad, tööriistatarvikud – lõikekettad, keevituselektroodid. Töövahendite ja tööpindade puhastusspreid, -lapid, -paberid. Mõõdulindid. |
| 8 | Töökaitse- ja töötervishoiuvahendid | Esmaabi komplektid, tööriided, töökindad, töökaitsevahendid, tulekustutid, ehituskiivrid |
| 9 | Üldehitus | Soojus- ja hüdroisolatsioonimaterjalid, ehitusplaadid, kergkonstruktsioonimaterjalid, katusematerjalid, ehituskivid, kruus, liiv, tsement, metallitooted, ehituspuit – postid, lauad, prussid, liistud., sademeveesüsteemid, kinnitusvahendid. Värvid, lakid, lahustid, immutusvahendid. |

1. Kauba ostmisel võib ostja tulenevalt reaalsest vajadusest raamlepingu alusel ostetavaid kaupu ja pakutavaid teenuseid (va ehitustööd) laiendada tingimusel, et raamlepingu olemus (s.o jaemüügi korras müüja sortimendis olevate kaupade soodustingimustel ostmine) ei muutu.
2. Pakutavad kaubad peavad olema uued ja defektideta ning vastama Eesti Vabariigis kehtivatele asjakohastele õigusaktidele.
3. Kaubale peab kehtima garantii vähemalt 24 (kakskümmend neli) kalendrikuud.
4. Raamlepingu kehtivuse jooksul on ostjal õigus osta kõiki eduka pakkuja sortimenti

kuuluvaid kaupu.

1. Ostetud kaupadele peab rakenduma soodustus.
2. Ostjal on õigus kaupa osta samadel tingimustel kõikides eduka pakkuja kauplustes.
3. Pakkuja võimaldab kauba ostmist vähemalt kahel erineval moel (kaupluses kohapeal või tellimust esitades läbi kliendihalduri):
   1. kaupluses kohapeal ilma selleks eelnevalt tellimust vormistamata
   2. tellimust esitades läbi kliendihalduri. Edukaks tunnistatud pakkujad on kohustatud raamlepingus määrama ostja kliendihalduri(d), kelle kaudu toimub tellimuste esitamine ning kellega ostjate kontaktisikud saavad vajadusel konsulteerida kauba sobivuse ja saadavuse küsimustes. Läbi kliendihalduri toimub tellimuse esitamine soovitavalt e-kirja teel, kuid kiireloomulised tellimused on lubatud vormistada ka kliendihalduri kaudu telefoni teel.
4. Kaupade ostmise õigus on RMK töötajatel, kellele on antud vastavasisuline volitus. Tellimus peab olema esitatud RMK ametlikult meiliaadressilt [eesnimi.perenimi@rmk.ee](mailto:eesnimi.perenimi@rmk.ee) .Juhul kui pakkujal on e-pood, siis ka e-poe vahendusel ostu sooritamine. Kauba tellimine interneti vahendusel peab olema lahendatud turvaliselt, kergesti kasutatavalt, eestikeelselt ja võimaldama sooritada tellimusi limiteerimata arvult volitatud RMK töötajatelt. Ostja poolt lepinguga volitatud isikul peab olema isikupõhine juurdepääs e-poodi sisenemiseks ja ostu sooritamiseks. E-poes peab olema võimalik iga kauba ühiku kohta näha: laoseis/ toote kirjeldus ja võimalusel foto, jaehind.
5. Kauba tarnimine. Pakkuja on kohustatud punktis 15.2. nimetatud ostumeetodi ja e-poe tellimuse korral kauba kohale toimetama ostja nimetatud sihtkohta. Kauba tarne sihtkohta lepitakse kokku vastavalt vajadusele, lähtudes kehtivast hinnakirjast ja kliendisoodustustest.
6. Pakkuja on kohustatud kauba kohale toimetama hiljemalt 5 (viis) tööpäeva jooksul ostu sooritamisest arvates. Pooled võivad iga konkreetse ostu sooritamisel kokku leppida teises kauba üleandmise tähtajas. Pakkuja süül vale või kahjustatud toote tarnimise korral peab vastava toote tagastamine olema ostjale tasuta.
7. Pakkuja on kohustatud tagama kauba kohaletoimetamise kokkulepitava tasu eest kõikidesse Eesti Vabariigi asukohtadesse. Vastavad tarnetingimused ja tasu lepitakse kokku kõikide vastavate ostude korral eraldi.
8. Kauba tarnimiseks vajalikud materjalid (nt pakendamiseks vajaminev kile, kaubaalused jne) peavad olema arvestatud ostetava kauba hinna hulka ning nende eest ostjale eraldi lisakulusid tekkida ei tohi.
9. Arved väljastatakse koondarvena üks kord kuus, eelneva kuu eest ostjate põhiselt. Igale arvele peab olema lisatud lepingu number ja riigihanke viitenumber.
10. Ettemaksu ostja ei teosta.
11. Müüja peab võimaldama ostjale krediidi limiiti vähemalt 15 000,00 (käibemaksuga) euro ulatuses kalendrikuus.
12. Pakutav soodustus. Pakutav soodustus on protsent (edaspidi soodustus), mille võrra on kauba müümise hetkel kaubale kehtiv jaemüügihind ostjale soodsam. Soodustuse protsent kehtib kogu raamlepingu kehtivuse ajal.
13. Juhul, kui kauba ostmise/tellimuse esitamise ajal on kaup muu soodushinna alusel soodsam, peab ostjale kehtima soodsam hind (st kui ostjale riigihankes pakutud soodustuse rakendamisel on kauba hind kõrgem kui muu soodushind, siis kehtib ostjale soodsam hind).
14. Soodustus kehtib ühetaoliselt kõigile kaubagruppidele.
15. Soodustus kehtib ka e-poe ja/või kliendihalduri vahendusel ostetavatele kaupadele.
16. Soodustus peab kehtima ostjatele kõikides pakkuja müügikohtades üle Eesti ja kõikidele müügikoha sortimendis olevatele kaupadele, v.a punktis 25 nimetatud juhul.
17. Hankija jätab endale õiguse osta sarnaseid kaupu ja tellida sarnaseid teenuseid väljaspool raamlepingut vastavalt vajadusele. Raamlepingu alusel tellitava kauba ja teenuse kogus sõltub hankija reaalsest vajadusest ja olemasolevatest võimalustest.